<classify> Akizungumza na gazeti hili Kabange alisema katu haamini kama ushirikina unaweza kuinua soka la Tanzania, bali uwezo wa wachezaji pekee ndio ambao unahitaji kuangaliwa.Mimi siamini ushirikina kama ndio unaobeba soka, kama wapo wanaotumia kujiinua ni sawa na bure, waonyeshe kiwango chao ndipo tutaona uwezo wao, alisema Kabange.Alisema timu yake imekuwa ikifanya vizuri sio kwasababu ya ushirikina isipokuwa wachezaji hujituma na kuonesha kiwango cha hali ya juu ndio maana wamepata mafanikio.Kagera Sugar imekuwa ikifanya vizuri katika michezo ya nyumbani na ugenini na kufikisha pointi 14, kwenye msimamo wa Ligi Kuu Tanzania Bara.Kikosi hicho kinatarajiwa kucheza na Mbeya City mwishoni mwa wiki hii katika mchezo utakaopigwa kwenye uwanja wa CCM Kirumba ambapo Kagera itakuwa ikiutumia kama uwanja wa nyumbani baada ya ule wa Kaitaba kuwa kwenye ukarabati.Akiizungumzia Mbeya City, Mrage alisema sio timu ya kubeza kwani wachezaji ni wazuri na wamekuwa wakijitahidi hivyo watapambana katika kugombea nafasi za juu.Alisema ushindi ni muhimu kwao katika mchezo huo na kuahidi mashabiki kuutumia uwanja wao wa nyumbani katika kusaka pointi tatu.  <topic>: michezo 